換錢黨

換錢黨家陣指班從事黑市貨幣兑換嘅友仔。佢哋畀出嘅匯率往往會抵過正規銀行及找換店所提供嗰啲。呢行亦有部分人唔止無牌，重會做法律根本唔畀之事，包括超額嘅跨境或跨國匯款——例如收走顧客擺喺甲地嘅子貨幣，再喺乙地向對方交出丑貨幣。換錢黨本身係法外行業，不乏唔老實而掠客人水者，有啲純粹騙徒會謊稱自己係佢哋。因為換錢黨經常帶住好多現錢，所以容易成為賊匪謀財害命嘅目標。

「換錢黨」以前指一種身分為賣方嘅騙徒——收完買方嘅真銀紙之後，會玩魔術噉樣用假銀紙替換，然後屈對方，話佢頭先畀嘅係假銀紙，唔接受而威逼再次用真銀紙磅水。「找錢黨」同本段所述者容易混淆，關鍵分別在於前者以顧客身分登場，後者表現嘅角色則為商家。

類:罪案